Skolier steek klasmaat met skêr doodArgieffoto Songezo Mabindla (21), ŉ leerling aan Tsosoloso ya Afrika Sekondêre Skool, is met ŉ skêr gesteek nadat hy met ŉ ander leerder rusie gemaak het. Die polisie en nooddienste is na die skool ontbied, waarna die leerder in hegtenis geneem is. “Hy was ŉ stil seun en het nooit enigiemand gepla nie. Hy het ons altyd gegroet,” het ŉ veiligheidsbeampte by die skool aan News24 gesê. “Hy het altyd gehoor gegee as ons hom gevra het om iets uit trek wat nie deel van die skooluniform is nie of om die skoolreëls te volg.” ŉ Gedenkdiens vir Mabindla is in die skoolsaal gehou. News24